Espoonjoen kunnostuksella Kauklahdessa on saatu erinomaisia tuloksia. Kunnostustöissä palautettu koski on houkutellut jokeen erittäin uhanalaisen meritaimenen.

Kauklahden koskialue kunnostettiin toissa talvena. Uudenmaan ELY-keskuksen mukaan koekalastuksessa on voitu todeta, että kalastosta puuttunut äärimmäisen uhanalainen meritaimen on palannut alueelle ja onnistunut lisääntymään. Myös erittäin uhanalainen vaellussiika on lisääntynyt onnistuneesti.

Kunnostuksen jälkeen taimen on ollut kosken valtalaji. Alueelta on tavattu useampaa eri ikäryhmää olevia taimenen poikasia.

Viime syksyn koekalastuksissa koskesta saatiin ensimmäistä kertaa varmuudella siinä syntyneitä poikasia.

Kunnostuksen jälkeen taimen on ollut kosken valtalaji. Alueelta on tavattu useampaa eri ikäryhmää olevia taimenen poikasia.

Espoonjoen taimenkanta on yksi Suomen viimeisistä säilyneistä geneettisesti alkuperäisistä meritaimenkannoista.

Viime keväänä Espoonjoen alajuoksulta saatiin myös luonnonvaraisesta lisääntymisestä peräisin olevia siianpoikasia.

Espoonjoen koskialueet on aikoinaan perattu Turunväylän rakentamisen yhteydessä 1950-luvun lopulla, kun moottoritien alle jäänyt Kirkkojärvi kuivatettiin.

Uudenmaan ELY-keskus on kieltänyt kalastuksen Espoonjoen virtapaikoissa taimenkantojen turvaamiseksi. Suvantopaikoissa saa normaalisti kalastaa.

> 51-Arkisto (11.6.2013) Kauklahdenkoski virtaa nyt paremmin